
Caddeyn shakhsiyeed (Egenerklæring)

Mamnuucid naafeynta xubinta taranka 

Naafeynta xubinta taranka (Gudniinka dumarka) iyo weliba ka sunnaha ah waa ka mamnuuc Norwey sharci ahaan.  Ciqaabtu waxey ku dhacaysaa qof kasta oo sameeya qalliinka iyo kuwa gacan ka geysta naafeynta xubinta taranka. Sidaa darteed waa la ciqaabi karaa waalidka ama dadka kale haddii ey ka qeybqaataan in hablaha la gudo. Ciqaabtu waa isku mid xataa haddii qalliinka lagu sameeyo meelo ka baxsan xuduudaha Norwey. Inanta ama naagta lafteeda lama ciqaabi karo. 

Sharciga mamnuucaya naafeynta xubinta taranka ee soo baxay 15 Disember 1995 ee lambarkiisu yahey 74 § 1 waxa uu dhigayo waxaa ka mid ah:
Qofka si ulakac ah u qala xubin taran ee qof dumar ah oo dhaawaca xubinta taranka ama u geysta isbeddel joogto ah, waxaa loo ciqaabayaa naafeyn xubin taran. Ciqaabta waa xadhig ilaa 3 sanno ah, laakiin waxey noqon kartaa ilaa 6 sanno haddii uu qalliinku keeno cudur ama shaqogab socota in ka badan 2 todobaad, ama cillada aan la daweyn karin, ama uu geystey khalad ama dhaawac, iyo ilaa 8 sanno haddii uu qalliinku sababo dhimasho ama dhaawac weyn oo ah dhinaca jidhka ama caafimaadka. Ka qeybqaadashadana waxaa loo ciqaabayaa sidaas oo kale. 
Dibudhiska naafeynta xubinta taranka waxaa loo ciqaabayaa sida ku qoran qeybta kowaad. 
In la ogolyahey ama raalli laga yahey ka dhaafi meyso ciqaab. 
Gacan ka geysashada naafeynta xubinta taranka waxa ka mid noqon kara in si ulakac oo khalad ah loo wargeliyo dhibanaha, booliska iyo masuuliyiinta kale, marka sidan la yeelo iyada oo ujeedadu tahey in la sameeyo naafeynta xubinta taranka (gudniin).  

Caddeyntan waxa la iigu turjumey………………………………... oo waxaa ii akhriyey turjumaan. 

Waxaan caddeynayaa in lay siiyey oo aan fahmey warbixinta kor ku qoran.

DUF lambar.: …………………………………Meesha iyo taariikhda:…………………………

Magaca:………………………………………. Taariikhda dhalashada:………………………..

--------------------------------------------

---------------------------------------------------------

Saxiixa codsadaha



Saxiixa iyo shaabbada hawlwadeenka booliska

Masuuliinta Norwey waxey dooneysaa iney gacan ka geysato sidii loo joojin lahaa in hablaha/dumarka la gudo.  Rabitaankan dartii ayaa warbixinta kor ku xusan la soo qaatey oo la diiwaan geliyey. Wax Ka qabashada warbixin shakhsiyeedku waa lagama maarmaan si loo fuliyo shaqo dan guud ah, waxeyna waafaqsan tahey sharciga warbixin-shakhsiyeedka § 8 d.  

Agaasinka Ajinebiga ayaa masuul ka ha wax ka qabashada warbixinadan shakhsiyeed. Warbixinnada ku qoran caddeyn shakhsiyeedkan waxaa xaaladaha qaarkood loo gudbin karaa booliska iyo masuuliyiinta caafimaadka- iyo arrimaha bulshada. 

